Quina temàtica explora aquest text?
El judaisme, el cristianisme, l'islam i la fe bahá'í es coneixen com a religions abrahàmiques perquè accepten la tradició del Déu (anomenat Jehovà en hebreu i Al·là en àrab) que es revelà a Abraham. Comparteixen diversos trets característics:
es desenvoluparen a partir de religions semítiques de l'Orient Pròxim
les seves tradicions teològiques beuen en major o en menor mesura de la descripció del Déu d'Israel a la Bíblia hebrea
tenen el seu origen en el patriarca AbrahamEn aquest sentit, el Déu abrahàmic és el concepte de Déu comú de totes les religions abrahàmiques. És concebut com un ésser etern, omnipotent i omniscient i com a creador de l'Univers. Així mateix, se li atribueixen les qualitats de santedat, justícia, omnibenevolència i omnipresència. Els creients de les religions abrahàmiques creuen que Déu també és transcendent, és a dir, que està més enllà de l'espai i el temps i, per tant, radicalment per sobre de la seva creació, però que alhora és un déu personal i compromès que escolta les pregàries i reacciona a les accions de les seves criatures.
El text tracta sobre religió.